b'\n_START_ARTICLE_\nAntanas Jankauskas (1910)\n_START_PARAGRAPH_\nAntanas Jankauskas (1910 m. gegu\xc5\xbe\xc4\x97s 21 d. Pagomer\xc4\x8di\xc5\xb3 k., Radvili\xc5\xa1kio raj. \xe2\x80\x93 1975 m. baland\xc5\xbeio 28 d. Kaune) \xe2\x80\x93 vargonininkas, muzikos mokytojas ir chorvedys.\n_START_SECTION_\nBiografija\n_START_PARAGRAPH_\n1929 m. baig\xc4\x97 Ylaki\xc5\xb3 progimnazij\xc4\x85, 1936 m. \xe2\x80\x93 Kauno konservatorijos vargon\xc5\xb3 klas\xc4\x99. 1936\xe2\x80\x931940 m. d\xc4\x97st\xc4\x97 muzik\xc4\x85 ir dainavim\xc4\x85, vadovavo chorams Kauno 6-ojoje gimnazijoje, 1944\xe2\x80\x931956 m. \xe2\x80\x93 Kauno mokytoj\xc5\xb3 seminarijoje, 1956\xe2\x80\x931970 m. mokytojavo ir vadovavo moksleivi\xc5\xb3 chorams Kauno 2-ojoje vidurin\xc4\x97je mokykloje. Kartu buvo moksleivi\xc5\xb3 pedagogin\xc4\x97s praktikos vadovas Kauno Juozo Gruod\xc5\xbeio muzikos mokykloje._NEWLINE_Vadovavo gausiems vaik\xc5\xb3 ir vyresni\xc5\xb3j\xc5\xb3 klasi\xc5\xb3 mi\xc5\xa1riesiems ir mergin\xc5\xb3 chorams, kuriuos parengdavo miesto ir respublikin\xc4\x97ms dain\xc5\xb3 \xc5\xa1vent\xc4\x97ms, prizines vietas su jais laim\xc4\x97davo chor\xc5\xb3 ap\xc5\xbei\xc5\xabrose ir konkursuose. Buvo Kauno miesto dain\xc5\xb3 \xc5\xa1ven\xc4\x8di\xc5\xb3 dirigentas, moksleivi\xc5\xb3 muzikinio aukl\xc4\x97jimo klausimais ra\xc5\xa1\xc4\x97 \xe2\x80\x9eMuzikos baruose\xe2\x80\x9c.\n_START_SECTION_\n\xc5\xa0altinis\n_START_PARAGRAPH_\nBoleslovas Zubrickas. Pasaulio lietuvi\xc5\xb3 chorved\xc5\xbeiai: enciklopedinis \xc5\xbeinynas. Vilnius, 1999. Informacijos publikavimui gautas \xc5\xbeodinis autoriaus leidimas.'